Bears' angrep var ledet av quarterback Rex Grossman, som laget plukket opp i første runde av draftet i 2003. Over de tre siste sesongene hadde Grossman kun spilt i åtte kamper i seriespillet på grunn av skader, men stilte til start i alle 16 kampene i 2006. Etter sesongen hadde han 3 193 yards og 23 touchdowns, mer enn noen quarterback for Bears siden 1995. Grossman slet med å unngå turnovers, og kastet 20 interceptions og mistet fem fumbles i løpet av året. I sesongens syv siste kamper hadde han 18 turnovers. Mange tilhengere og sportsjournalister forventet at hovedtrener Lovie Smith eventuelt skulle plassere ham på banen, men Smith insisterte på å beholde Grossman som starter ut sesongen.